Mõneti seletatakse Lutheri selliseid vaateid tema tugeva mõjustatusega nominalismi poolt. Selle vaate kohaselt (vastandina realismi vaatele) ei ole olemas selliseid asju  nagu "headus", "kurjus" nagu ka "punasus" või "heldus" kui asjad iseeneses, vaid asjad on nagu nad on. Seega kui Jumal lõi kuradi ja lasi tal langeda ning kasutab teda tööriistana oma tahte täideviimiseks (inimese seisukohast teeb kurat kurja), siis Jumala "seisukohast" ei ole see kuri. Ehk siis asjad on head ja õiged üksnes sellepärast, et Jumal neid teeb. Jumala tegusid ei ole mõtet võrrelda mingisuguse standardiga (mis asuks siis Jumalast üle ja oleks seega absurd või nii või teisiti olematu nominalismi  seiukohast).